આ અંગે એક વરિષ્ઠ પોલીસ અધિકારીએ જણાવ્યુ હતુ કે જિલ્લાના બાદુરિયામાં કોમી તોફાન થયા બાદ બશીરહાટ કસ્બા અને સ્ટેશન વિસ્તારમાં ફરી તણાવની સ્થિતી ઉભી થઈ હતી. જેમાં તોફાનીઓ અને પોલીસ વચ્ચે ઘર્ષણ થતા પોલીસે ભીડને કાબૂમાં લેવા ટિયરગેસના શેલ છોડવા પડ્યા હતા. તેમજ લાઠીચાર્જ કર્યો હતો. જોકે પોલીસના આ કાર્યવાહીમાં કોઈને ઈજા થયાના અહેવાલ નથી. તેમણે વધુમા જણાવ્યુ હતુ કે બાદુરીયા અને આસપાસના વિસ્તારમાં એક ફેસબુક પોસ્ટને લઈને આ હિંસા ફેલાઈ હતી.